**Informacija o mogućnosti prisustvovanja sjednicama Općinskog vijeća**

Sukladno Poslovniku Općinskog vijeća sjednice Općinskog vijeća i njegovih radnih tijela su javne.

Člankom 72. Poslovnika propisano je da građani imaju pravo prisustvovati sjednicama Općinskog vijeća, uz najavu predsjedniku Općinskog vijeća najkasnije prije otvaranja sjednice.

Sjednicama Općinskog vijeća imaju pravo prisustvovati i druge osobe koje je predsjednik Općinskog vijeća pozvao kao goste.

Predsjednik Općinskog vijeća može ograničiti prisutan broj građana zbog prostornih uvjeta i održavanja reda na sjednici.

Sukladno članku 73. Poslovnika, bez prisustvovanja javnosti održavaju se sjednice ili dio sjednice kada se raspravlja predmetima koji su označeni određenim stupnjem tajnosti.